L'any 1855 viatja a París per tal de visitar l'Exposició Universal de París, però viatja amb Claudio Lorenzale i amb Joaquim Espalter i Rull, dos dels natzarens catalans que tenen com a objectiu bàsic del viatge, passar per Alemanya per tal de veure l'arquitectura germànica. La ciutat més important per què fa a la influència que en rep Rogent, és Munic on descobreix l'anomenat Rundbogenstil, (estil d'arc de punt rodó) una combinació de l'arquitectura del primer renaixement italià i l'arquitectura medieval, que el marcarà significativament i que utilitzarà clarament a l'edifici històric de la Universitat de Barcelona i en algunes altres construccions.